שיחה:פרדס הוצאה לאור

message: מה מיוחד בהוצאה הזאת בדיוק? זה שהיא מזוהה עם השמאל הישראלי? עיסוק אובססיבי בנכבה? או שאולי היא ממוקמת בחיפה? לדעתי הוצאה שבשמונה שנים הוציאה "למעלה מ-100 כותרים" לא בדיוק מתאימה לויקיפדיה... זו דעתי • עודד (Damzow) • שיחה • !For King and Country‏ • 21:05, 16 במאי 2010 (IDT)
replies: text: עודד, ראשית - בעיני - חשוב שיש הוצאת ספרים (ככל הנראה אפילו מצליחה על אף שלא עברתי על הדוחות החשבונאיים שלהם) בחיפה. אם תחבר את השמאל הכלכלי חברתי, הפוסט-ציונות, ההתמקמות של ההוצאה בפריפריה (כל מה שמחוץ לגוש דן), הכותבים שהיא מאגדת, כמות ואיכות כתבי העת שהיא מוציאה תקבל תוצאה -

text: מדובר בהוצאה שלא נמנית על תרבות המיינסטרים אלא הולכת בשוליים. הוצאה שיש לך סבירות לא קטנה להתקל בכתביה ברעיונות חדשים (כמו שאתה יכול להתקל בהם ברסלינג, בבל ופחות ופחות בעם עובד ובקיבוץ המאוחד, שלא לדבר על ידיעות אחרונות, מעריב, כנרת זמורה ביתן). אני חושב שזה מבהיר את חשיבות הערך.

text: אגב, כמה כותרים אתה חושב שמגה-הוצאה כמו הקיבוץ המאוחד הוציאה ב-8 שנים? וזה בלי להצטרך להקים את עצמה, לקנות לה מקום בעולם, לבנות תשתיות מאפס? יכול להיות שמאה כותרים זה דווקא הרבה להוצאה בת 8 (ואני לא מדבר על עם עובד בשנים שהיא נתמכה מפלגתית וכו'). אני מדבר על הוצאה פרטית, עצמאית. בהוצאת בבל, לפי ויקיפדיה, רואים אור כ-20 כותרים בשנה, והיא פעלה בהתחלה במסגרת זמורה ביתן ואח"כ עברה לשתף פעולה עם ידיעות אחרונות. הוצאת חרגול עברה להיות חלק מעם עובד, וכשהיא הייתה עצמאית אני בכלל לא בטוח שהוציאה יותר כותרים מאשר פרדס. לשתי הוצאות אלו יש ערכים בויקיפדיה. רסלינג היא כבר משהו אחר - אני מניח שהיא מעסיקה גם כמות רבה יותר של עובדים. אך גם על רסלינג ניתן לשאול - כמה ספרי מקור היא מוציאה בשנה? האם, אחרי שהשתלטת על נישת "בוא נתרגם את כל האינטלקטואלים הכי חמים" זה קשה לתרגם אותם? חלילה אני לא מזלזל בעבודה של רסלינג - היא חשובה לתרבות הישראלית מאין כמוה. אולם מי מחליט שפרדס חשובה פחות? Galim.haifa - שיחה 23:13, 16 במאי 2010 (IDT)
replies: text: :גלים, אותי שכנעת. אני בעד השארת הערך Hanay •  שיחה • את נשר כבר ראית? 00:02, 17 במאי 2010 (IDT)
replies: text: ::אני שמח על תגובתך Hanay. רציתי להביא עוד שני נימוקים. האחד הוא שאלה - כיצד ניתן לשלול את חשיבותה של הוצאת ספרים? מובן לי לחלוטין שלא נתחיל לכתוב פה ערכים כי מישהו הכריז ברחוב שהוא הוצאת ספרים. או על כל הוצאה שהוציאה 5 כותרים. אבל מדובר על גוף שמתקיים בצורה יציבה כבר 8 שנים ומוציא בקצב סביר. איזה עוד דרישות היית רוצה? לבקש מהם להכפיל את הקצב ל-25 כותרים בשנה? לשרוד בשוק האכזרי הזה עוד 8 שנים ואז הם יהיו ראויים לערך? לי זה נשמע שיש כאן הוכחה יציבה לארגון משמעותי הפועל בשדה התרבות בארץ - ועל כן ראוי לערך אינציקלופדי.

text: ::הנימוק השני הוא שאנחנו יוצאים מתוך נקודת הנחה שלא מדובר במיליארדרים החדשים שבאים לעשות קופה על חשבון ויקיפדיה. אני בכל מקרה אפילו לא מכיר את האנשים מאחורי ההוצאה, למרות שכחיפאי ודאי שהיא קוסמת לי. מדובר באנשים שפועלים וודאי הן מן הצורך להתפרנס - אולם גם כתנועה תרבותית בעלת אג'נדה. והאג'נדה, לא חשוב כרגע לאיזה כיוון, עוסקת בידע. ואני הצטרפתי למעגל הכותבים כאן כי אני מעריך גופים שאוספים ומייצרים ודואגים לידע, למידע, לחינוך. זה לא אומר שויקיפדיה צריכה להיות מוטה לטובת גופים שאוחזים בהשקפת עולם דומה לשלה בקשר לידע או בכל נקודה שהיא (נניח לכתוב יותר בפרוטרוט על לינוקס מאשר על מיקרוסופט). אבל זה כן אומר - שאם יש תלמיד/ה שהערך הזה יעזור לו/ה למצוא ספר שאוזכר בערך אחר - יש בזה חשיבות רבה. המשימה שלנו היא להקל על אנשים גישה לידע. Galim.haifa - שיחה 00:20, 17 במאי 2010 (IDT)
replies: text: :::אחדים מנימוקיו של Galim.haifa שכנעו גם אותי. דוד שי - שיחה 00:43, 17 במאי 2010 (IDT)
replies: text: ::::ומסתבר שיש ערך על כתב העת דקה שההוצאה מוציאה, וזה בודאי מוכיח את חשיבות הערך. אז גלים יש לערך כבר שני תומכים וזה לדעתי צריך להספיק. Hanay •  שיחה • את נשר כבר ראית? 06:08, 17 במאי 2010 (IDT)
replies: text: ::::: אני בעד להשאיר. אני מודה שקניתי בה כבר כמה ספרים, כולם על (היסטוריה של) חיפה. האמת לא ידעתי שהיא שמאלנית כל כך כמו שכתוב בערך. הסתכלתי שוב באתר ההוצאה. נדמה לי שהיא פשוט מוציאה לאור מה שאנשים חושבים להוציא לאור דרכה ואין לה איזה מניפסט פוליטי. קצת קשה לי לחשוד באלכס כרמל, ברוך קיפניס, זק קנו ודניאלה רן (רשימה חלקית) באיזו מזימה פוסט-ציונית. שורה תחתונה: להשאיר אך למתן את ההגדרות החדות. Shannen - שיחה 07:46, 17 במאי 2010 (IDT)
replies: text: ::::::Shannen, אני חייב להודות בטעות ולהסכים איתך שההגדרות שנתתי הן חדות מדי. האם כדאי לעשות רשימה של כל הכותבים כמו בערך הוצאת בבל? או להסתפק בכך שההוצאה אינה נמנעת מזרמי שוליים במחשבה הפוליטית/חברתית בארץ? Galim.haifa - שיחה 10:04, 17 במאי 2010 (IDT)
replies: text: :::::::רשימה זה אף פעם לא טוב (לפחות בעיניי). כן, אינה נמנעת מזרמי שוליים זאת הגדרה מעניינת. Shannen - שיחה 13:07, 17 במאי 2010 (IDT)

text: ההוצאה מוציאה לאור גם את "סוציולוגיה ישראלית", כתב עת ידוע ומוכר בהחלט. בעיני היא עוברת את רף החשיבות. אם זאת, אני לא בטוחה שהייתי מסווגת אותה כפוסט-ציונית ומסתפקת בשמאל חברתי-כלכלי. דורית 13:22, 17 במאי 2010 (IDT)
replies: text: :בהתאם הבהרות העולות מדף זה, הסרתי את תבנית החשיבות. תודה למשיבים • עודד (Damzow) • שיחה • !For King and Country‏ • 13:32, 17 במאי 2010 (IDT)
replies: text: ::עודד (Damzow) תודה לך - עזרת בעצם העלאת השאלה להבהיר ולדייק בתוכן הערך עצמו. Galim.haifa - שיחה 03:32, 18 במאי 2010 (IDT)

message: עשיתי שינוי בערך אבל נראה לי שעוד לא מיצינו את הדיון על הניסוח המדוייק שצריך להיות לאוריינטציה הפוליטית של ההוצאה. כך שניתן לדון על כך ולשנות בהתאם לתוצאות הדיון. Galim.haifa - שיחה 03:46, 18 במאי 2010 (IDT)
thread_title: ניסוח האוריינטצייה הפוליטית של ההוצאה

message: אם כן, ראוי לציין את שמם. דוד שי - שיחה 07:39, 18 במאי 2010 (IDT)
thread_title:  האם יש מנכ"ל להוצאה? עורך ראשי? 

message: 83.7%,  משתמש:Galim.haifa. אייל • שיחה 16:13, 13 במרץ 2024 (IST)
replies: text: 81.9%. Geagea ⁃ שיחה 23:12, 13 במרץ 2024 (IST)

text: עדיין יש חשד הז״י מ־https://www.pardes.co.il/?id=about של 57.1%, משפטים שלמים. ~ מקף ෴‏ 06:28, 14 במרץ 2024 (IST)
replies: text: :צמצמתי. דוד שי ⁃ שיחה 07:05, 14 במרץ 2024 (IST)
replies: text: :: לא נעים, אבל עדיין. אייל • שיחה 15:51, 14 במרץ 2024 (IST)
replies: text: ::: הפתרון הוא להחזיר את התבנית, ולדרוש אישור או תיקון הרישיון מההוצאה. פניתי אליהם. ~ מקף ෴‏ 16:12, 14 במרץ 2024 (IST)
replies: text: ::::אני לא רואה איך אפשרית הפרת זכויות יוצרים בערך עובדתי ויבש כמו הערך בנוסחו הנוכחי. דוד שי ⁃ שיחה 20:02, 14 במרץ 2024 (IST)
thread_title:  הז"י, של מי?